ก้อนนิ่มๆใหญ่ประมาณครึ่งเม็ดถั่วเเดงครับแรกๆไม่เจ็บพักหลังสัมพัสมีเจ็บนิดนึงครับ อยากรู้ว่ามันคืออะไรครับ แล้วอันตรายไหม ครับ หลังใบหูนะครับคุณ
สวัสดีค่ะ ก้อนนิ่มๆ ที่เกิดขึ้นตรงหลังใบหู อาจเป็น1. ต่อมน้ำเหลืองโต ก้อนมักจะอยู่ที่หลังใบหู คลำได้แข็งเล็กน้อย และมักกดเจ็บ ซึ่งจะเกิดจากการติดเชื้อบริเวณใกล้เคียง เช่น แผลที่เจาะหูอักเสบติดเชื้อ มีแผลบริเวณหนังศีรษะ หรือหูชั้นนอกอักเสบ เป็นต้น2. แผลเป็นชนิดนูน หรือคีลอยด์ ซึ่งจะเป็นตุ่มนูนที่มักมีสีออกแดงอมม่วง หากเพิ่งเป็นไม่นาน มักจะคลำได้ค่อนข้างนิ่ม ไม่เจ็บหรือปวด แต่หากเป็นนานแล้ว ก้อนมักแข็ง และมักมีอาการคันร่วมด้วย3. ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด4. เนื้องอกของผิวหนังหรือเนื้อเยื่อใต้ผิวหนัง ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิดแนะนำควรไปพบแพทย์เพื่อตรวจว่าเป็นอะไรจะได้ดูแลรักษาตามสาเหตุที่ถูกต้องค่ะ